बांदीकुई में एक हजार से अधिक लोग हुए बंदर-कुत्ते के हमले का शिकार
शहरमें घूमने वाले आवारा पशु बंदरों के हमले से इस वित्तीय वर्ष में बांदीकुई शहर सहित आसपास क्षेत्रों में करीब एक हजार से अधिक लोग घायल हुए हैं। राजकीय अस्पताल बांदीकुई के आंकड़े बता रहे हैं इन पीडि्तों को करीब चार हजार से अधिक इंजेक्शन लगाए गए हैं। काबिलेगौर तो यह है कि इन आवारा पशुओं ने पिछले दो माह में लोगों पर सर्वाधिक हमले किए।शहरी क्षेत्र में नगरपालिका तथा ग्रामीण क्षेत्रों में ग्राम पंचायतों द्वारा आवारा पशुओं की ओर ध्यान नहीं देने से यहां घूमने वाले कुत्ते तथा बंदर आए दिन लोगों को अपना शिकार बनाते हैं। पीडि्तों को सरकारी अस्पतालों में पहुंचकर ऐंटीरेबीज इंजेक्शन लगवाने पड़ते हैं। इसके बावजूद नगरपालिका एवं प्रशासन का इस गंभीर मसले की ओर कोई ध्यान नहीं।
टेंडर कर लोगों को राहत दिलाएंगे
^बंदरोंको पकडऩे के लिए हमने तीन बार टेंडर किए हैं, लेकिन कोई टेंडर लेने नहीं आया। आवारा सूअर पकडऩे के लिए हमने टेंडर कर दिए हैं, अब आवारा कुत्तों के लिए भी टेंडर कर लोगों को राहत दिलाएंगे। -पालिकाचेयरमैन लक्ष्मी जायसवाल
टेंडरकिए, लेकिन कोई नहीं आया
^बंदरोंको पकड़वाने के लिए हमने एक ग्राम पंचायत में टेंडर करवाए थे, लेकिन कोई नहीं आया। यदि कोई बंदर पकडऩे वाली टीम आए तो हम तैयार हैं।ये हैं अप्रेल 2016 से अब तक सरकारी अस्पताल से जारी हुए इंजेक्शनों के आंकड़े -बीडीओअजीतसहरिया
बंदरों के आंतक से छत पर जाना दुभर
बांदीकुईशहर में बंदरों का आंतक इतना बढ़ गया है कि भयभीत शहर के लोगों ने छत पर जाना भी बंद कर दिया। सड़क हो या गली मोहल्ले बंदरों के झुंड को विचरण करते ऐसे आसानी से देखा जा सकता है। ये बिजली के तार पोल पर झूलते रहते हैं। इससे कई बार बिजली गुल हो जाती है।
राजकीय अस्पताल की ओर से ऐसे मरीजों को लगाए जाने वाले एंटीरेबीज इंजेक्शनों के आंकड़ों पर नजर डाली जाए तो सर्वाधिक आंकड़े गत दो माह के हैं। अप्रेल 2016 से 25 फरवरी 2017 के आंकड़ों में जनवरी 2017 में 505 तथा फरवरी 2014 में 488 पीडितों के ये इंजेक्शन लगाए गए हैं। एक मरीज को करीब एक माह के अंदर पांच इंजेक्शन लगवाने पड़ते हैं, लेकिन कई बार मरीज कुछ इंजेक्शन यहां से तो कुछ दूसरे अस्पतालों से अथवा दो या तीन के बाद इंजेक्शन नहीं लगवाते।
प्रशासनखामोश
बांदीकुईशहर सहित आसपास क्षेत्रों में कुत्ते बंदर सहित अन्य आवारा पशुओं को काटने से घायल होने वालों की संख्या का आंकड़ा करीब एक हजार होने के बावजूद भी प्रशासन का इस ओर ध्यान नहीं है। शहर में जहां नगरपालिका इस ओर कोई कदम नहीं उठाकर खामोश लोगों के घायल होने का तमाशा देख रही है, वहीं ग्रामीण क्षेत्रों में पंचायतों ने भी आंखें मूंद कर रखी है। यही कारण है कि इन आवारा पशुओं के हमले से आए दिन लोग घायल हो रहे हैं
अप्रैल - 330 मई - 462
जून - 38 जुलाई - 297
अगस्त- 287 सितंबर - 344
अक्टूबर -276 नवंबर - 276
दिसंबर- 400 जनवरी -505,
फरवरी- 488
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva awa_Deva awa_Deva awa_Deva awa_Deva bho_Deva